<classify> Kulwa Mzee -Dar es salaam VIGOGO 13 wa kesi za uhujumu uchumi wamefanikiwa kuruka kihunzi chaMkurugenzi wa Mashtaka DPP kwa kukiri makosa na kuachiwa huru. Miongoni mwa walioachiwa ni aliyekuwa Makamu wa Rais wa Shirikisho laSoka Tanzania TFF, Michael Wambura. Wambura ameachiwa huru kwa masharti baada ya kukiri kosa la kujipatiaSh milioni 100.9 kwa udanganyifu. Makubaliano kati ya DPP na Wambura yalisomwa jana katika Mahakama yaHakimu Mkazi Kisutu mbele ya Hakimu Mkazi Mfawidhi, Kelvin Mhina. Akiiwakilisha Jamhuri, Wakili wa Serikali Mwandamizi, Wankyo Simon,alidai makubaliano yako tayari na Hakimu Mhina alisema kisheria yanatakiwayasomwe ili mshtakiwa aseme kama ndivyo walichokubaliana. Akisoma, Wankyo alidai mshtakiwa na DPP walikubaliana kuondoa mashtakayote 16, likiwemo la kutakatisha fedha na kubakia na shtaka moja la kujipatia fedhakwa njia ya udanganyifu. Wankyo alidai kuwa wamekubaliana kurejesha fedha alizojipatia Sh100,998,124 kwa awamu tano ambazo ni Oktoba 7, mwaka huu Sh 20,249,531, Desembakiasi hicho, Machi 2020 kiasi hicho, Juni 2020 kiasi hicho hicho, na Septemba 2020kiasi hicho atakuwa anamalizia. Wambura alisomewa shtaka moja la kujipatia Sh 100,998,124 akakiri namahakama ikamtia hatiani kwa kosa hilo. Hakimu Mhina alimfahamisha mshtakiwa haki ambazo atazikosa kwamakubaliano hayo kuwa ni ya kukata rufaa, kesi yake kusikilizwa, kukata rufaamakubaliano hayo na kwamba haki ya kukata rufaa itabaki katika adhabu. Mahakama inatoa amri ya kulipa fidia kama walivyokubaliana Sh100,998,124 kwa awamu tano, adhabu yake asifanye kosa la jinai kwa miezi 12,mahakama inamwachia kwa masharti hayo, alisema Hakimu Mhina. Wambura aliachiwa huru, na furaha ilitawala kwa ndugu na jamaawaliofurika mahakamani hapo. Alifikishwa kwa mara ya kwanza mahakamani hapo Februari 11, mwakahuu, akikabiliwa na kesi ya uhujumu uchumi yenye mashtaka 17 yakiwemo yakutakatisha zaidi ya Sh milioni 100. Mashtaka hayo yaliondolewa na kubakia na shtaka moja la kujipatiafedha kwa njia ya udanganyifu akidai kuwa fedha hizo ni sehemu ya malipo yamkopo wa Dola za Marekani 30,000 kwa Kampuni ya Jeck System Ltd huku akijuakuwa si kweli. DK. TENGA NAWENZAKE Wakili maarufu, Dk. Ringo Tenga na wakurugenzi wenzake, nao wameachiwahuru baada ya kuingia makubaliano na DPP ya kulipa Dola za Marekani3,748,751.19, ndani ya miezi sita, kuiachia Serikali nyumba iliyopo Mikocheni,Dar es Salaam na mshtakiwa wa sita kulipa Sh milioni 30. Wakurugenzi hao wa Kampuni ya Six Telecoms, Dk. Tenga, Hafidh Shamte,Peter Noni na Noel Chacha ambaye ni Ofisa Mkuu wa Fedha, wanatakiwa kulipazaidi ya Sh bilioni 3 na Frank Mwalongo anatakiwa kulipa Sh milioni 30. Mbele ya Hakimu Mkazi Mkuu, Thomas Simba, Wakili wa Serikali Mkuu,Faraja Nchimbi, alisema makubaliano mengine ambayo mahakama inatakiwakuzingatia ni kwamba washtakiwa wamelipa Dola za Marekani 150,000 na Dola3,585,115 zilizobakia washtakiwa kuanzia wa kwanza hadi watano watalipa ndaniya miezi sita kuanzia jana. Awali mahakama iliwatia hatiani na kuamuru warejeshe fedha kamawalivyokubaliana na DPP. Washtakiwa katika mashtaka mapya waliondolewa shtaka la kutakatishafedha na kubakia na shtaka la kwanza linalowakabili washtakiwa wanne na Kampuniya Six Telecoms. Wanadaiwa kati ya Januari 2014 na Desemba 2015 jijini Dar es Salaamkwa nia ya kupata fedha, walidanganya kwa kutoza kiwango cha chini ya Dola zaMarekani 0.25 kwa dakika kwa mawasiliano ya simu za kimataifa. Shtaka la pili washtakiwa wote wanadaiwa katika kipindi hicho kwaudanganyifu na kwa nia ya kukwepa malipo, walishindwa kulipa Dola za Marekani3,282,741.12 kama kodi kwa Mamlaka ya Mawasiliano Tanzania TCRA. Nchimbi alidai shtaka la tatu linawakabili washtakiwa wote, ambao wanadaiwakati ya Januari 2014 na Januari 2016 walishindwa kulipa ada ya uendeshaji Dolaza Marekani 466,010.07 kwa TCRA. Shtaka la nne linawakabili mshtakiwa wa kwanza hadi wanne ambao kwapamoja wanadaiwa kuisababishia hasara TCRA Dola za Marekani 3,748,751.19. VIGOGO NIDA Aliyekuwa Mkurugenzi wa Mamlaka ya Vitambulisho vya Taifa Nida,Dickson Maimu na wenzake watatu, wamegoma kuandika barua ya msamaha na kukirimakosa yao, huku wenzao wawili wakiwa wameandika na bado kukiri makosamahakamani. Washtakiwa katika kesi hiyo wanakabiliwa na mashtaka 100 yakiwemo yakutakatisha fedha 25, kumdanganya mwajiri 43, kughushi 22, kusababisha hasaramatano, kujipatia fedha mawili na moja kutumia madaraka vibaya. Waliogoma kuandika barua ni Maimu, Mkurugenzi wa Tehama, Joseph Makani,Meneja Biashara wa Nida, Avelin Momburi, Ofisa Usafirishaji, George Ntalima naMkurugenzi wa Sheria, Sabina Raymond. Walioandika barua ni Mkurugenzi wa Kampuni ya Aste Insurance Brokers,Astery Ndege na Xavery Kayombo ambao walifikishwa mahakamani bila kuwepowashtakiwa wengine. Upande wa Jamhuri mbele ya Hakimu Mkazi Mwandamizi, Salum Ally,ulikwama kuwasomea upya washtakiwa mashtaka yao kwa sababu washtakiwa wenginehawakuwepo. Mahakama ilikubali kuahirisha kesi hiyo hadi leo kuwasomea upyamashtaka ili washtakiwa wawili waliokubali kurejesha fedha wakiri makosa yao. WAFANYAKAZI TIGO Wafanyakazi watatu wa Kampuni ya simu za mkononi ya Tigo nawafanyabiashara wawili waliofikishwa mbele ya Hakimu Mkazi Augustine Rwizilewakikabiliwa na mashtaka sita likiwemo la kutakatisha fedha Sh milioni 20.3 naowamekubali kurejesha. Mashtaka mengine ni kula njama, kujipatia fedha kwa njia yaudanganyifu kutoka katika akaunti za wateja, kuingilia mifumo ya kifedha yaTigo pesa bila kibali na kupatikana na mavazi ya JWTZ. Wafanyakazi wa Tigo ambao wanashtakiwa katika kesi hiyo ni KokubelwaKarashani, mtoa hudumu kwa wateja, Godfrey Magoye, wakala na Khalfan Milao mtoahuduma kwa wateja. Wengine ni Mohamed Abdallah mfanyabiashara na Moses Kilosa. Wakili wa Serikali Mkuu, Awamu Mbagwa, alidai washtakiwahawajakamilisha kulipa fidia ya Sh milioni 20.3 lakini walishaanza kulipa.  <topic>: kitaifa 